CELEX: 22014D0152
Language: hr
Date: 2014-06-27 00:00:00
Title: Odluka Zajedničkog odbora EGP-a br. 152/2014 od 27. lipnja 2014. o izmjeni Priloga XV. (Državne potpore) Sporazumu o EGP-u

27.11.2014   
            
            
               HR
            
            
               Službeni list Europske unije
            
            
               L 342/63
            
         ODLUKA ZAJEDNIČKOG ODBORA EGP-a
   br. 152/2014
   od 27. lipnja 2014.
   o izmjeni Priloga XV. (Državne potpore) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu Komisije (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članka 107. i 108. Ugovora (1) treba uključiti u Sporazum o EGP-u.
            
         
               (2)
            
            
               Uredbom (EU) br. 651/2014 stavlja se izvan snage, s učinkom od 1. srpnja 2014., Uredba Komisije (EZ) br. 800/2008 (2), koja je uključena u Sporazum o EGP-u, a koju stoga treba staviti izvan snage u skladu sa Sporazumom o EGP-u s učinkom od 1. srpnja 2014.
            
         
               (3)
            
            
               Prilog XV. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Tekst točke 1.j (Uredba Komisije (EZ) br. 800/2008) Priloga XV. Sporazumu o EGP-u zamjenjuje se, s učinkom od 1. srpnja 2014., sljedećim:
   „32014 R 0651: Uredba Komisije (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članka 107. i 108. Ugovora (SL L 187, 26.6.2014., str. 1.).
   Za potrebe ovog Sporazuma odredbe Uredbe sadržavaju sljedeće prilagodbe:
   
               (a)
            
            
               ‚Članak 107. stavak 1. Ugovora’ mijenja se u ‚Članak 61. stavak 1. Sporazuma o EGP-u’;
            
         
               (b)
            
            
               ‚Članci 107. i 108. Ugovora’ mijenja se u ‚Članci 61. i 62. Sporazuma o EGP-u’;
            
         
               (c)
            
            
               ‚Članak 107. stavak 3. Ugovora’ mijenja se u ‚Članak 61. stavak 3. Sporazuma o EGP-u’;
            
         
               (d)
            
            
               ‚Članak 107. stavak 3. točka (a) Ugovora’ mijenja se u ‚Članak 61. stavak 3. točka (a) Sporazuma o EGP-u’;
            
         
               (e)
            
            
               ‚Članak 107. stavak 3. točka (c) Ugovora’ mijenja se u ‚Članak 61. stavak 3. točka (c) Sporazuma o EGP-u’;
            
         
               (f)
            
            
               U pogledu država EFTA-e izraz ‚Članak 108. stavak 3. Ugovora’ mijenja se u ‚Članak 1. stavak 3. dijela I. Protokola 3. uz Sporazum o nadzoru i sudu’;
            
         
               (g)
            
            
               ‚Usklađen s unutarnjim tržištem’ mijenja se u ‚usklađen s funkcioniranjem Sporazuma o EGP-u’;
            
         
               (h)
            
            
               ‚Država članica’ mijenja se u ‚država članica EU-a ili država EFTA-e’. ‚Države članice’ mijenja se u ‚države članice EU-a ili države EFTA-e’;
            
         
               (i)
            
            
               ‚Komisija’ mijenja se u ‚nadležno nadzorno tijelo kako je definirano u članku 62. Sporazuma o EGP-u’;
            
         
               (j)
            
            
               ‚Prilog I. Ugovoru’ mijenja se u ‚naveden u Dodatku ovom Prilogu i obuhvaćeni područjem primjene Sporazuma o EGP-u’;
            
         
               (k)
            
            
               ‚Registri Unije’ mijenja se u ‚registri na područjima obuhvaćenim Sporazumom o EGP-u’;
            
         
               (l)
            
            
               ‚Financiranje sredstvima Unije’ mijenja se u ‚financiranje sredstvima Unije ili EGP-a’;
            
         
               (m)
            
            
               ‚Pravo Unije’ mijenja se u ‚Sporazum o EGP-u’;
            
         
               (n)
            
            
               Upućivanja na zakonodavstvo Unije ne podrazumijevaju da su države EFTA-e obvezne uskladiti se sa zakonodavstvom Unije ako to zakonodavstvo nije uključeno u Sporazum.”
            
         Članak 2.
   Tekstovi Uredbe (EU) br. 651/2014 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 28. lipnja 2014., pod uvjetom da su sve obavijesti iz članka 103. stavka 1. Sporazuma o EGP-u podnesene (3).
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 27. lipnja 2014.
      
         
            Za Zajednički odbor EGP-a
         
         
            Predsjednik
         
         Gianluca GRIPPA
      
   
   
      (1)  SL L 187, 26.6.2014., str. 1.
   
   
      (2)  SL L 214, 9.8.2008., str. 3.
   
   
      (3)  Ustavni zahtjevi nisu navedeni.